ગ્રામ પંચાયતમાં ફરજ બજાવતા તલાટી કમ મંત્રીઓ અનેક પ્રકારની કામગીરી સંભાળી રહ્યા છે. સોમવારે હડતાળના ભાગરૂપે તલાટી કમ મંત્રીઓની ગેરહાજરીથી અરજદારોના અનેક કામો ખોરંભે ચઢયા છે. વહીવટી તંત્રની કામગીરી પણ ઠપ્પ થઇ ગઇ હતી. દૂર દૂરના ગામડાઓમાંથી અરજદારોએ તાલુકા વિકાસ અધિકારી સમક્ષ આવી નોંધ મંજૂર કરવા, દાખલા લેવા તેમજ વિવિધ અરજીઓના નિકાલ તેમજ પ્રશ્નો અંગે રજૂઆત કરતા અધિકારીઓ પણ મૂંઝવણમાં મૂકાઇ ગયા હતા. જો આ હડતાળ આગામી દિવસોમાં લાંબી ચાલશે તો સ્થાનિક કક્ષાએ વહીવટી કામગીરીને માઠી અસર થશે.